Vino iz Virdžinije sve popularnije
Jedan od regiona koji se nada da će biti poput čuvenog vinogradarskog područja u Kaliforniji, nije daleko od Vašingtona
Oko 12 hiljada ljudi je prošle godine posetilo vinariju „Hilsboro“ u Persevilu u Virdžiniji – osamdesetak kilometara od Vašingtona – da bi oporobali njena vina. Prema vlasniku Bori Bakiju, bez obzira na recesiju, posao ide dobro. „ Baki nije planirao da vodi vinariju kada je 1979. došao u Sjedinjene Države iz Turske. Bio je spreman da se penzioniše i prestane da se bavi uvozom, kada ga je sin Karim – pre 10 godina - ubedio da počne da proizvodi vino. Karim je nastavio poslediplomske studije na vinarskom odseku. On sada ne samo da pravi vino u okviru porodičnog biznisa, nego radi i za druge vinogradare u Virdžiniji. „ Kada je „Hilsboro“ otvoren 2003, bio je 96. vinarija u Virdžiniji. Taj broj se danas povećao na 190. En Hajdig, predsednica Udruženja vinarija u Virdžiniji, otvorila je vinariju „Lejk Ana“ 1990, kada je u toj državi bilo svega desetak vinarija. Međutim, većina vinarija su male i svega nekoliko proizvede do četrdesetak hiljada sanduka godišnje. U proseku prave dve i po do pet hiljada sanduka, od čega se 60 odsto proda u samoj vinariji. Vinarsku industriju ovde pokreće turizam, kaže Pandit Patil, koji je novembra 2009. sa suprugom, otvorio vinariju „Narmada“ u Amisvilu. Poput mnogih vinarija u Virdžiniji, i „Narmada“ je okružena prelepim pejsažom. A subotom i nedeljom, posetioce dočekuje živa muzika. I još nešto što ostale lokalne vinarije nemaju, kaže mušterija Ted Sevinji. „ Suda je počela da pravi vino 2008. Već je osvojila nekoliko medalja na nadmetanjima. Ta priznanja bi mogla da budu veoma važna za „Narmadu“, ako vinarska industrija u Virdžiniji nastavi da se širi. Ali Anet Bojd, direktorka Reklamnog odeljenja Upravnog odbora virdžinijskih vinarija, kaže da tržište još nije zasićeno. Za sada, virdžinijski vinari, kao što su Karem Baki… i Suda Patil, trude se da naprave najbolja vina koja mogu da daju njihovi vinogradi.